《次韵徐子英江楼二首》
元代·方回

娱老曾微燕子楼，谋生又欠木奴洲。
不无造物司行止，岂与齐民系戚休。
幸际乾龙亨庶物，故希晋马锡康侯。
妙龄今日如公等，声气方当叶应求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。